
NARVA LINNAVALITSUS

Narva									24.05.2023.a nr    	-k
Narva Linna Arenduse ja Ökonoomika Ameti
direktori ametikohale nimetamine
1. Asjaolud ja menetluse käik
Narva Linnavalitsuse 22.03.2023 korraldusega nr 198-k võeti vastu otsus vabastada omal soovil teenistusest 29.03.2023 Narva Linna Arenduse ja Ökonoomika Ameti direktor Victoria Punga.
Narva Linnavalitsuse 03.04.2019 korraldusega nr 214-k võeti vastu otsus anda puuduva Narva Linna Arenduse ja Ökonoomika Ameti direktori ülesanded Narva Linna Arenduse ja Ökonoomika Ameti ettevõtluse- ja tarbijakaitse teenistuse juhatajale Maria Terebilina´le, kuni Narva Linna Arenduse ja Ökonoomika Ameti direktori vaba ametikoha täitmiseni.
Narva Linnavalitsus kulutas 19.04.2023 korraldusega nr 279-k välja Narva Linna Arenduse ja Ökonoomika Ameti direktori vaba ametikoha täitmiseks avaliku konkursi, ja kinnitas konkursikomisjoni koosseisu. Konkursil osalemiseks määratud tähtajaks 08.05.2023 laekusid sooviavaldused 2 kandideerijalt. Mõlemad kandidaadid esitasid kõik konkursil nõutud dokumendid. Konkursikomisjon vaatas läbi Narva Linna Arenduse ja Ökonoomika Ameti direktori ametikohale laekunud avaldused (koos lisatud dokumentidega) ja viis läbi intervjuu kandidaadiga. Konkursikomisjon oma 23.05.2023.a. istungil otsustas lugeda konkursivõitjaks Anne Veevo (isikukood 46802023720).
Arvestades konkursikomisjoni otsust esitab linnapea linnavalitsusele Narva Linna Arenduse ja Ökonoomika Ameti direktori ametikohale ametisse nimetamiseks Anne Veevo't.
2. Õiguslikud alused
2.1. Kohaliku omavalitsuse korralduse seaduse § 50 lõike 1 punkti 7 kohaselt esitab linnapea linnavalitsuse ametisse nimetamiseks linna ametiasutuse juhi kandidaadi.
2.2. Vastavalt Narva linna põhimääruse punktile 5.3.5 linnapea esitab linnavalitsusele kandidaate, linna ametiasutuste juhtide ametikohtadele kinnitamiseks ja toimib nende suhtes tööandjana ja punkti 5.5.1 alapunktile 5 linnavalitsuse pädevusse kuulub linna ametiasutuse juhi ametisse nimetamine. 
2.3. Avaliku teenistuse seaduse (ATS) § 21 lõike 1 kohaselt võetakse ametnik teenistusse ametikohale nimetamisega.
2.4. Ametniku ametikohale nimetamisel lähtutakse ATS § 21 lg 1, § 22 lg 1, § 23 lg 1, § 24 lg 2, § 26, § 35 lg 2.
2.5. Ametnikule palga määramisel lähtutakse Narva Linnavolikogu 29.01.2015 määrusest nr 2 „Narva linna ametiasutuste teenistujate palgajuhend“ § 4 lg 3, 6, 7, § 6 lg 1.
2.6. Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
3. Otsus
3.1. Nimetada Anne Veevo (isikukood 46802023720) Narva Linna Arenduse ja Ökonoomika Ameti direktori ametikohale alates 01.06.2023.a.
3.2. Anda Anne Veevo´le volitus avaliku võimu teostamiseks vastavalt avaliku teenistuse seaduse § 7 lõike 3 punktis 1 sätestatule (ametiasutuse juhtimine).
3.3. Määrata Anne Veevo põhipalgamääraks 24. palgaastme järgi 2911,00 eurot (bruto) kuus. 
3.4. Ametikoha asukoht on Narva linn.
3.5. Seisuga 01.06.2023.a on Anne Veevo avaliku teenistuse staaž 23 aastat 3 kuud 11 päeva.
3.6. Ametniku suhtes katseaega ei kohaldata.
4. Rakendussätted
4.1. Korraldus jõustub teatavakstegemisest.
4.2. Tunnistada kehtetuks Narva Linnavalitsuse 29.03.2023 korraldus nr 214-k „Narva Linna Arenduse ja Ökonoomika Ameti direktori ülesannete täitmine“ alates 01.06.2023.a.
4.3. Teha korraldus teatavaks Anne Veevo´le.
4.4. Maria Terebilina´l anda üle asjaajamine ja teenistuse tõttu tema kätte usaldatud vara Anne Veevo´le seisuga 01.06.2023.a.
4.5. Korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

